SET ปิดเช้าลบ 10 จุด รับแรงขายหุ้นกลุ่มน้ำมัน-เดินเรือ กังวลจีนล็อกดาวน์
SET ปิดเช้าลบ 10 จุด รับแรงขายหุ้นกลุ่มน้ำมัน-เดินเรือ กังวลจีนล็อกดาวน์เมืองเซิ่นเจิ้นกระทบอุปสงค์น้ำมันและการขนส่ง และรอผลประชุมเฟดเกี่ยวกับการปรับขึ้นดอกเบี้ยและลดขนาดงบดุล
SET ปิดเช้าลบ 10 จุด รับแรงขายหุ้นกลุ่มน้ำมัน-เดินเรือ กังวลจีนล็อกดาวน์เมืองเซิ่นเจิ้นกระทบอุปสงค์น้ำมันและการขนส่ง และรอผลประชุมเฟดเกี่ยวกับการปรับขึ้นดอกเบี้ยและลดขนาดงบดุล
15 มี.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นเช้านี้แกว่งแคบ ก่อนจะปรับลงแรงก่อนปิดตลาดช่วงเช้า จากแรงขายกลุ่มน้ำมัน หลังสถานการณ์ความขัดแย้งระหว่างรัสเซียและยูเครนดูดีขึ้นและจะมีการเจรจารอบใหม่ ขณะที่จีนได้ล็อกดาวน์เมืองเซิ่นเจิ้นหลังการระบาดโควิด-19 รอบใหม่รุนแรงมาก ทำให้เกิดความกังวลกระทบความต้องการใช้น้ำมันและการขนส่ง รวมทั้งกลุ่มเดินเรือก็ปรับตัวลงแรงเช่นกัน อาทิ TTA, PSL
ขณะเดียวกันตลาดยังให้ความสนใจการประชุมธนาคารกลางสหรัฐ (เฟด) ในคืนนี้ (15 มี.ค.) และวันพรุ่งนี้ (16 มี.ค.)คาดว่าจะปรับขึ้นอัตราดอกเบี้ย แต่ยังต้องติดตามท่าทีการปรับขึ้นอัตราดอกเบี้ยในรอบถัดไป รวมถึงการปรับลดขนาดงบดุล (Quantitative Tightening :QT) โดยตลาดจะดูท่าทีของนายเจอโรม พาวเวล ประธานเฟดจะส่งสัญญาณอย่างไรบ้าง ดังนั้น ในช่วง 1-2 วันนี้คาดว่าดัชนีจะแกว่งตัวแคบๆ
สำหรับแนวโน้มการลงทุนในช่วงบ่าย คาดแกว่งตัวแคบๆ ต่อไป แต่อาจย่อตัวลงไปได้อีก และหากปรับขึ้นก็ยังไม่แข็งแรง โดยให้แนวรับ 1,650 จุด และแนวต้านที่ 1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,597.44 ล้านบาท ปิดที่ 159.50 บาท ลดลง 2.50 บาท
PTTEP มูลค่าการซื้อขาย 2,334.19 ล้านบาท ปิดที่ 145.50 บาท ลดลง 2.50 บาท
BANPU มูลค่าการซื้อขาย 1,039.69 ล้านบาท ปิดที่ 10.80 บาท ลดลง 0.40 บาท
TTA มูลค่าการซื้อขาย 969.33 ล้านบาท ปิดที่ 10.50 บาท ลดลง 1.00 บาท
GUNKUL มูลค่าการซื้อขาย 896.33 ล้านบาท ปิดที่ 5.85 บาท ลดลง 0.15 บาท